شه‌فه‌ق نيوز/ وه‌زاره‌ت پێشمه‌رگه‌ ئاشكراى ئه‌وه‌ كرد له‌نوو ده‌سكرده‌سه‌ به‌رزه‌وكردن پله‌ى كارمه‌ند و ئه‌فسه‌ره‌يلێ له‌وانه‌گ ئه‌كه‌فنه‌ وه‌ر خشته‌ى مانگ ئادار و ئه‌يلول له‌ساڵ 2016.
له‌ى باوه‌ته‌و، وه‌زاره‌ته‌گه‌ جوور ئه‌وه‌گ له‌ ماڵپه‌ڕه‌ فه‌رميه‌گه‌ى بڵاويه‌و كرد وت: بڕيار دايمنه‌ پله‌ى كارمه‌ند و ئه‌فسه‌يل به‌رزه‌و بكه‌يم له‌وانه‌گ ئه‌كه‌فنه‌ وه‌ر خشته‌ى مانگ ئادار و ئه‌يلول له‌ساڵ 2016.
جى باسه‌، وه‌زاره‌ته‌گه‌ هه‌ميش وت: ئه‌و ره‌زامه‌نديه‌يله‌ ك وه‌رگيرياگه‌ ئه‌را ليست ئه‌وانه‌گ ئه‌كه‌فنه‌ وه‌ر ئى باوه‌ته‌ هه‌ر جوور خوه‌ى مه‌ندگه‌و چه‌وه‌رێ ئه‌كريه‌ێد وه‌ نزيكترين وه‌ختيگ بڵاو بكريه‌ێد.
